
ŠAKIŲ RAJONO SAVIVALDYBĖS  TARYBA

SPRENDIMAS

DĖL KIDULIŲ IR SUDARGO MARTYNO SEDEREVIČIAUS PAGRINDINIŲ MOKYKLŲ  NUOSTATŲ TVIRTINIMO

2007 m. lapkričio  29 d. Nr.T-287

Šakiai


Savivaldybės taryba, vadovaudamasi Lietuvos Respublikos Švietimo įstatymo (Žin., 1991, Nr.23-593; 2003, Nr.63-2853; 2004, Nr.103-3755) 43 str. 4 d. ir 60 str. 1 d. 5 p. bei atsižvelgdama į mokyklų tarybų pritarimus, nusprendžia:

 
1. Patvirtinti mokyklų nuostatus (pridedama):


1.1  Kidulių pagrindinės mokyklos;


1.2  Sudargo Martyno Sederevičiaus pagrindinės mokyklos.


2. Įpareigoti sprendimo 1 punkte nurodytų mokyklų direktorius teisės aktų nustatyta tvarka įregistruoti nuostatus Juridinių asmenų registre.


3. Pripažinti netekusiais galios savivaldybės tarybos 2006 m. gruodžio 21 d. sprendimo Nr. T-363  „Dėl Kidulių, Paluobių ir Sudargo Martyno Sederevičiaus pagrindinių mokyklų nuostatų tvirtinimo“ 1.1 ir 1.3 punktus.

2007  m.  lapkričio 29 d.  sprendimu Nr. T-287

ŠAKIŲ RAJONO  SUDARGO MARTYNO SEDEREVIČIAUS PAGRINDINĖS MOKYKLOS NUOSTATAI

I. BENDROSIOS NUOSTATOS


1. Šakių rajono Sudargo Martyno Sederevičiaus pagrindinės mokyklos nuostatai parengti vadovaujantis Lietuvos Respublikos Konstitucija, įstatymais, Vyriausybės nutarimais, kitais teisės aktais bei reikalavimais valstybinių ir savivaldybių mokyklų nuostatams. 

II. NUOSTATŲ STRUKTŪRA IR TURINYS


2. Šakių rajono Sudargo Martyno Sederevičiaus pagrindinės mokyklos nuostatai skirstomi į šiuos skyrius:


2.1. bendrosios nuostatos;


2.2. Mokyklos tikslai, uždaviniai ir funkcijos;


2.3. mokinių priėmimas į Sudargo Martyno Sederevičiaus pagrindinę mokyklą, perėjimas į kitą Mokyklą ir pašalinimas iš Sudargo Martyno Sederevičiaus pagrindinės mokyklos;


2.4. Mokyklos bendruomenės narių teisės, pareigos ir atsakomybė;


2.5. savivalda;


2.6. valdymas;


2.7. priėmimas į darbą ir darbo apmokėjimas;


2.8. atestacija. Kvalifikacijos tobulinimas;


2.9. pasiekimų patikrinimai;


2.10. pasiekimo pažymėjimo išdavimas;


2.11. mokyklos ryšiai;


2.12. mokyklos veiklos priežiūra;


2.13. turtas, lėšų šaltiniai ir jų naudojimas;


2.14. nuostatų tvirtinimas, keitimas ir papildymas;


2.15. dokumentų valdymas ir saugojimas;


2.16. mokyklos registravimas;


2.17. mokyklos pabaiga ir pertvarkymas;


2.18. vaikų dienos centro veiklos tvarka.


3. Mokyklos nuostatų bendrosiose nuostatose nurodoma:


3.1. visas mokyklos pavadinimas lietuvių kalba; Šakių rajono Sudargo Martyno Sederevičiaus pagrindinė mokykla. Sutrumpintas Mokyklos pavadinimas lietuvių kalba;  Šakių r. Sudargo Martyno Sederevičiaus pagr. m-kla;


3.2. remiantis enciklopediniais duomenimis, žinoma, jog 1859 m. Sudargo mokyklą lankė 59 mokiniai. Nuo 1949 metų iki 1961 metų Sudarge veikė septynmetė mokykla. Nuo 1961/1962 m.m. – aštuonmetė mokykla. Nuo 1987 m. įvestas privalomas devynmetis mokymas. Nuo 2000/2001 m.m. pagrindinė (10 klasių) mokykla;


3.3. Mokyklos veiklos pradžia sutapo su steigimo data;


3.4. Mokykla yra Šakių rajono savivaldybės švietimo įstaiga;


3.5. Mokyklos grupė − bendrojo lavinimo mokykla;


3.6. Mokyklos tipas − priešmokyklinio, pradinio ir pagrindinio ugdymo mokykla;


3.7. Mokyklos buveinė − Sudargo kaimas, Sudargo seniūnija, Šakių rajonas, LT-71396;


3.8. mokymo kalba (-os) − lietuvių kalba;


3.9. Mokyklos savininkas – Šakių rajono savivaldybė.


3.9.1. savininko teises įgyvendinanti institucija – Šakių rajono savivaldybės taryba;


3.10. mokymo formos; Sudargo Martyno Sederevičiaus pagrindinės mokyklos mokymo formos: dieninė, savarankiškas mokymas, mokymas namuose;


3.11. pagrindinė veiklos sritis – švietimas; Sudargo Martyno Sederevičiaus pagrindinė mokykla suteikia priešmokyklinį (kodas 801010), pradinį (kodas 801030), bendrąjį pagrindinį (kodas 802110) išsilavinimą;


3.12. išduodami pradinio išsilavinimo pažymėjimai (kodas 1001), pradinio ugdymo pasiekimų pažymėjimai (kodas 1701), mokymosi pasiekimų pažymėjimai (kodas 2058),  pagrindinio išsilavinimo pažymėjimai (kodas 2001), mokymosi pasiekimų pažymėjimai (kodas 2055); pagrindinio ugdymo pasiekimų pažymėjimai (kodas 2701).


3.13. Sudargo Martyno Sederevičiaus pagrindinės mokyklos patalpose veikia Sudargo vaikų dienos centras, teikiantis socialines paslaugas Sudargo Martyno Sederevičiaus pagrindinės mokyklos mokiniams iš socialinės rizikos  šeimų, socialiai apleistiems vaikams, daugiavaikių šeimų vaikams.


3.13.1. Sudargo Martyno Sederevičiaus pagrindinėje mokykloje vaikų dienos centras veikia pagal Šakių rajono Sudargo vaikų dienos centro veiklos tvarką.

III. MOKYKLOS TIKSLAI, UŽDAVINIAI IR FUNKCIJOS


4. Mokyklos tikslai:


4.1. išugdyti moksleiviuose vertybines orientacijas, leidžiančias tapti doru, siekiančiu žinių, savarankišku, atsakingu, patriotiškos dvasios piliečiu;


4.2. lavinti dabartiniam gyvenimui svarbius jų komunikacinius gebėjimus, puoselėti žinių visuomenei būdingą informacinę kultūrą;


4.3. užtikrinti gimtosios ir užsienio kalbų mokymą, informacinį raštingumą;


4.4. nustatyti moksleivių kūrybinius gebėjimus ir pagal tai nukreipti įsigyjant profesinę kvalifikaciją bei kompetenciją, atitinkančią šiuolaikinį kultūros bei technologijų lygį;


4.5. perteikti šiuolaikinės technologinės, ekonominės bei verslo kultūros pradžiamokslį;


4.6. įdiegti norą nuolat tenkinti pažinimo poreikius ir norą nuolat tobulėti mokantis visą gyvenimą;


4.7. perteikti moksleiviams tautinės ir etninės kultūros pagrindus, Europos ir pasaulio humanistinės kultūros tradicijas ir vertybes;


4.8. garantuoti tautos, krašto kultūros tęstinumą, jos tapatybės išsaugojimą, nuolatinį  prigimtinių vertybių kūrimą, išmokyti puoselėti krašto atvirumą ir dialogiškumą;


4.9. ugdant sudaryti sąlygas asmeniui įgyti demokratijos tradicijas, išplėtoti gebėjimus ir patirtį būtiną asmeniui, kaip kompetentingam Lietuvos piliečiui, europinės ir pasaulinės bendrijos, daugiakultūrinės visuomenės nariui;


Mokykla:


5.1. formuoja ir įgyvendina moksleivių ugdymo turinį pagal Švietimo ir Mokslo ministerijos patvirtintus bendruosius arba jos individualia tvarka suderintus individualius ugdymo planus ir bendrąsias programas, paiso moksleivių poreikių įvairovės, derindama ugdymo turinį, siūlydama ir taikydama skirtingus mokymo (si) būdus ir tempą;


5.2. teikia bendrąjį pradinį ir pagrindinį išsilavinimą Sudargo Martyno Sederevičiaus pagrindinėje mokykloje.  Mokslo metai pradedami rugsėjo pirmąją dieną;


5.3. sudaro moksleiviams sveikas ir saugias ugdymosi sąlygas;


5.4. organizuoja moksleivių dorinį, tautinį, pilietinį, patriotinį ugdymą, kultūrinės ir socialinės brandos ugdymą, pagarbos vyresniesiems, tėvams, mokytojams, gimtajai kalbai, kultūrai, talentui puoselėjimą;

5.5. organizuoja moksleivių papildomą ugdymą, integruodami jį su bendruoju lavinimu;


5.6. inicijuoja demokratinį valdymą;


5.7. teikia specialiąją pedagoginę pagalbą specialiųjų poreikių vaikams, organizuoja specialiųjų poreikių vaikų ugdymą bendrosiose klasėse;


5.8. ieško galimybių plėtotis mokinių organizacijų veiklai;


5.9. organizuoja mokymosi pasiekimų patikrinimą;


5.10. organizuoja mokyklos bibliotekos veiklą;


5.11. vykdo rūkymo ir narkomanijos prevenciją;


5.12. esant reikalui ir galimybėms organizuoja nepamokinę veiklą, mokamų paslaugų teikimą, inicijuoja dalyvavimą projektuose, ugdymo pasiekimų tyrimuose ir tikrinimuose;


5.13. gali organizuoti ugdymo planuose nenumatytą tėvų mokamą popamokinę veiklą (kursai, individuali ar grupinė nepamokinė vaikų priežiūra);


5.14. atlieka vidinį mokyklos auditą;


5.15. kuria mokyklą kaip vietos bendruomenės kultūros židinį.

IV. MOKINIŲ PRIĖMIMAS Į MOKYKLĄ, PERĖJIMAS Į KITĄ MOKYKLĄ IR PAŠALINIMAS IŠ MOKYKLOS


6. Priėmimo į mokyklą tvarką nustato Šakių rajono savivaldybės taryba, vadovaudamasi Švietimo ir mokslo ministerijos patvirtintais bendraisiais priėmimo kriterijais.

 
7. Į Sudargo Martyno Sederevičiaus pagrindinę bendrojo lavinimo mokyklą moksleiviai priimami pagal gyvenamąją vietą savivaldybės nustatytas jos teritorijos ribas, esant galimybei, atsižvelgiama į tėvų ar vaikų pageidavimus, jei išsilavinimas ir kitos aplinkybės (sveikata, dėstomosios kalbos mokėjimas) atitinka priėmimo į ją sąlygas.


8. Remiantis Lietuvos Respublikos švietimo ir mokslo ministro 2004-06-25 įsakymu Nr. ISAK 1019  „Priėmimo į valstybinę ir savivaldybės bendrojo lavinimo, profesinę mokyklą bendrųjų kriterijų sąrašu“.

9. Sudargo Martyno Sederevičiaus pagrindinės mokyklos steigėjas ir Šakių rajono savivaldybės Švietimo ir sporto skyrius nustato mokyklai jos aptarnaujamą teritoriją bei minimalų moksleivių skaičių klasėje, bet ne mažesnį, kaip nustatytas „Moksleivio krepšelio ir sutartinių moksleivių apskaičiavimo metodikoje”. Iki einamų metų birželio 1 d. kiekvienai mokyklai nustato klasių komplektų skaičių kitiems mokslo metams.


10. Komplektuojant klases laikomasi nustatytų reikalavimų: maksimalus vaikų skaičius 1-4 klasėje – 24, kitose klasėse – 30 moksleivių. Išimties tvarka moksleivių skaičių klasėje arba jungtinėse klasėse leidžiama padidinti ne daugiau kaip 1-2 moksleiviais (1 integruotas specialiųjų poreikių moksleivis prilyginamas dviem tos klasės moksleiviams).

Susidarius pageidaujančių mokytis pradinėje klasėje daugiau kaip 24 moksleiviams, 5-10 klasėse – 30 moksleivių, paralelinė klasė, suderinus su steigėju, atidaroma tik tuo atveju, jeigu miesto ar rajono centro kitose mokyklose atitinkamos klasės turi maksimalų moksleivių skaičių.


11. Mokslo metų pradžioje, nesusidarius minimaliam moksleivių skaičiui klasėje, klasė nebekomplektuojama. Mokyklos steigėjas moksleivius nukreipia į kitas mokyklas. Kai kurios klasės nesukomplektavimas netapatinamas su mokyklos reorganizavimo pradžia.


12. Pirmumo teise į Sudargo Martyno Sederevičiaus pagrindinės mokyklos visas klases priimami moksleiviai, gyvenantys mokyklai steigėjo priskirtoje aptarnavimo teritorijoje. Esant laisvų vietų klasėje, priimami moksleiviai iš kitų mokyklų aptarnaujamų teritorijų.


13. Priimant moksleivius į Sudargo Martyno Sederevičiaus pagrindinės mokyklos pradines, penktąsias klases negali būti vykdomi egzaminai, testai ar kiti atrankos būdai.


14. Mokyklos direktorius moksleivį į jo prašyme nurodytą klasę priima tik gavęs pažymėjimą apie jo mokymosi ankstesnėje mokykloje rezultatus (nuo 2002 m. – kodas 2051, kodas 2052, kodas 2053 arba kodas 2054).


15. Į priešmokyklinio ugdymo klasę priimami vaikai, kuriems tais kalendoriniais metais sueina 6 metai. Priešmokyklinis ugdymas anksčiau gali būti teikiamas tėvų prašymu ir jeigu vaikas yra pakankamai tokiam ugdymui subrendęs, bet ne anksčiau, negu jam sueis penki metai.


16. Į pradinio ugdymo pirmąją klasę priimami vaikai, kuriems tais kalendoriniais metais sukanka 7 metai. Pradinis ugdymas anksčiau nei nurodyta Lietuvos respublikos švietimo įstatymo pakeitimo įstatyme 2003 m. birželio 17 d. Nr.IX 1630 9 straipsnio 2 dalyje, gali būti teikiamas tėvų prašymu ir jeigu vaikas yra pakankamai tokiam ugdymui subrendęs.


17. Užsienyje įgyto pradinio, pagrindinio išsilavinimo dalį vertina mokykla, į kurią kreipėsi moksleivis, pageidaujantis tęsti mokslą. Jei reikia likviduoti atskirų dalykų programų skirtumus, mokyklos mokytojų taryba, atsižvelgusi į moksleivio pageidavimus, sudaro sąlygas moksleiviui likviduoti mokymosi spragas ir atsiskaityti.


18. Sutarčių tarp mokinių ir švietimo teikėjų sudarymo tvarka:


18.1. švietimo santykiai tarp mokinio ir švietimo teikėjo įforminami rašytine sutartimi;


18.2. mokymo sutartį už vaiką iki 14 metų jo vardu sudaro tėvai (globėjai), veikdami išimtinai vaiko interesais;


18.3. vaikas nuo 14 iki 16 metų mokymo sutartį sudaro turėdamas tėvų (rūpintojų) sutikimą;


18.4. sutartyje nurodoma sutarties šalys, mokymosi programa, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai;


18.5. švietimo santykiai prasideda nuo mokinio pirmosios mokymosi dienos Sudargo Martyno Sederevičiaus pagrindinėje mokykloje;


18.6. sutarties nuostata, prieštaraujanti šiam ir kitiems įstatymams, negalioja. Sutartis registruojama mokykloje.

V. MOKYKLOS BENDRUOMENĖS NARIŲ TEISĖS, PAREIGOS IR

ATSAKOMYBĖ


19. Mokinių teisės:


19.1. nemokamai gauti informaciją apie veikiančias mokyklas, švietimo programas, mokymosi formas;


19.2. pagal savo gebėjimus ir poreikius mokytis mokykloje, savarankiškai mokytis ir įgyti valstybinius standartus atitinkantį išsilavinimą, kvalifikaciją;


19.3. sulaukęs 14 metų, savarankiškai pasirinkti dorinio ugdymo (tikybos arba etikos) programą;


19.4. gauti geros kokybės švietimą;


19.5. pasirinkti formaliojo švietimo programas papildančius bei jo saviraiškos poreikius tenkinančius šių programų modulius, pasirenkamųjų dalykų programas, kursus; 


19.6. į psichologinę ir specialiąją pedagoginę, specialiąją, socialinę pedagoginę, informacinę pagalbą, sveikatos priežiūrą`mokykloje, informaciją apie savo pasiekimų vertinimą ir kitą su mokymusi susijusią informaciją;


19.7. į socialinę pagalbą, jei tokios pagalbos negali jam suteikti tėvai (globėjai, rūpintojai);


19.8. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir darbo vietą;


19.9. į nešališką mokymosi pasiekimų įvertinimą;


19.10. dalyvauti mokyklos savivaldoje;


19.11. įstatymų nustatyta tvarka ginti savo teises;


19.12. naudotis kitomis Profesinio mokymo, Specialiojo ugdymo, Aukšto mokslo ar Neformaliojo suaugusiųjų švietimo bei kitų įstatymų nustatytomis teisėmis.


20. Mokinių pareigos:


20.1. sudarius mokymo sutartį, laikytis visų jos sąlygų, mokyklos vidaus tvarką reglamentuojančių dokumentų reikalavimų;


20.2. stropiai mokytis, gerbti mokytojus ir kitus mokyklos bendruomenės narius;


20.3. mokytis pagal privalomojo švietimo programas iki 16 metų;


20.4. nuolat lankyti mokyklą, laikytis moksleivio elgesio ir vidaus tvarkos taisyklių;


20.5. gerbti valstybinę, savo gimtąją kalbą ir kultūrą, kitas kalbas ir kultūras;


20.6. laikytis žmonių bendrabūvio normų;


20.7. remiantis mokymosi pasiekimų instrukcija, mokiniai dalyvauja mokyklos organizuojamuose testuose, pasiekimų patikrinimuose, sąžiningai atlieka skirtas užduotis. Esant pažeidimams, taikoma mokymosi pasiekimų instrukcijoje numatyta atsakomybė už pažeidimus.


21. Tėvai (globėjai), rūpintojai turi teisę:


21.1. nemokamai gauti informaciją apie veikiančias mokyklas, švietimo programas, mokymo formas;


21.2. dalyvauti parenkant (prireikus parinkti) vaikui ugdymo programą, formą, mokyklą ar kitą švietimo teikėją;


21.3. gauti informaciją apie vaiko ugdymosi sąlygas ir jo pasiekimus;


21.4. dalyvauti mokyklos savivaldoje;


21.5. naudotis Specialiojo ugdymo įstatymo ir kitų įstatymų nustatytomis teisėmis.


22. Tėvai (globėjai, rūpintojai) privalo:


22.1. 6-7 metų sulaukusį vaiką, jei jis yra pakankamai subrendęs, leisti į mokyklą; užtikrinti punktualų ir reguliarų mokyklos lankymą;


22.2. sudaryti vaikui sveikas ir saugias gyvenimo sąlygas, apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą;


22.3. bendradarbiauti su mokyklos vadovu, kitu švietimo teikėju, mokytojais, kitais specialistais, teikiančiais specialiąją, psichologinę, socialinę pedagoginę, specialiąją pedagoginę pagalbą, sveikatos priežiūrą, sprendžiant vaiko ugdymosi klausimus;


22.4. parinkti savo vaikams iki 14 metų dorinio ugdymo (tikybos arba etikos) programą;


22.5. kontroliuoti ir koreguoti vaiko elgesį;


22.6. užtikrinti vaiko parengimą mokyklai, jo mokymąsi pagal pradinio ir pagrindinio ugdymo programą.


23. Mokytojas ir priešmokyklinio ugdymo pedagogas turi teisę:


23.1. siūlyti savo individualias programas; pasirinkti pedagoginės veiklos būdus ir formas;


23.2. ne mažiau kaip 5 dienas per metus dalyvauti kvalifikacijos tobulinimo renginiuose;


23.3. būti atestuotas ir įgyti kvalifikacinę kategoriją švietimo ir mokslo ministro nustatyta tvarka;


23.4. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;


23.5. dalyvauti mokyklos savivaldoje;


23.6. naudotis kitomis Profesinio mokymo, Specialiojo ugdymo, Aukštojo mokslo, Neformaliojo švietimo ir kitų įstatymų nustatytomis teisėmis.


24. Mokytojas ir priešmokyklinio ugdymo pedagogas privalo:


24.1. užtikrinti ugdomų mokinių saugumą, geros kokybės ugdymą;


24.2. ugdyti tvirtas mokinių dorovės, pilietines, tautines bei patriotines nuostatas, laiduoti jų asmenybės galių plėtotę;


24.3. laikytis teisės norminių aktų patvirtintų Mokytojo etikos normų ir mokyklos vidaus tvarką nustatančių dokumentų;


24.4. tobulinti savo kvalifikaciją;


24.5. suteikti pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių;


24.6. nešališkai vertinti mokinių mokymosi pasiekimus;


24.7. nuolat informuoti tėvus (globėjus, rūpintojus) apie jų vaikų ugdymosi poreikius ir pasiekimus;


24.8. vykdyti kitas Specialiojo ugdymo, Profesinio mokymo, Aukštojo mokslo, Neformaliojo suaugusiųjų švietimo įstatymų nustatytas pareigas;


24.9. Pedagogų profesinių sąjungų atstovai turi teisę netrukdomai dalyvauti sprendžiant pedagogų darbo sąlygų klausimus darbovietėje;


24.10. Mokytojų pareiga dalyvauti pasiekimų patikrinimo vykdyme ir vertinimo komisijų darbe.


25. Klasės auklėtojų pareigos:


25.1. rūpintis moksleivių asmenybiniu ir socialiniu ugdymu bei branda;


25.2. burti klasėje dirbančius mokytojus ir kitus specialistus klasės moksleivių ugdymui planuoti ir derinti;


25.3. pažinti moksleivių polinkius, poreikius, interesus, siekti, kad jie dalyvautų svarstant ugdymo turinį, formas ir metodus;


25.4. domėtis ir rūpintis moksleivių sveikata, jų sauga, padėti jiems reguliuoti darbo ir poilsio režimą, puoselėti sveiką gyvenseną;


25.5. padėti moksleiviams formuotis vertybines nuostatas, ugdyti jų pilietiškumą, gebėjimą vadovautis demokratiniams bendravimo principais;


25.6. bendrauti su kiekvienu moksleiviu ir jo šeima, informuoti tėvus (ar vaiko globėjus) apie jo mokymąsi ir elgesį; neatidėliojant išsiaiškinti mokyklos nelankymo priežastis;


25.7. suteikti vaikui reikiamą pagalbą pastebėjus, kad jo atžvilgiu taikomas smurtas, prievarta, seksualinis ar kitokio pobūdžio išnaudojimas, ir apie tai informuoti mokyklos vadovus bei Vaiko teisių apsaugos skyrių;


25.8. padėti moksleiviams spręsti iškylančias psichologines, bendravimo, mokymosi ir kt. problemas;


25.9. padėti moksleiviams pasirinkti tolesnę mokymosi ar veiklos sritį.


26. Mokyklos bibliotekininkas vadovaujasi mokyklos nuostatas, profesinės veiklos nuostatais ir pareiginėmis instrukcijomis.


27. Pavienių Mokyklos bendruomenės narių: socialinio pedagogo, bibliotekininko, aptarnaujančio personalo teisės ir pareigos ir atsakomybė nurodomos pareigybių aprašymuose.


28. Nuostatuose apibrėžiamos tik mokykloje dirbančių darbuotojų teisės, pareigos ir atsakomybė, vadovaujantis jų veiklą reglamentuojančiais įstatymais, teisės aktais, profesinės veiklos nuostatais.

VI. SAVIVALDA


29. Mokyklos savivalda grindžiama švietimo tikslais, mokykloje vykdomomis neformaliojo ir formaliojo švietimo programomis ir susiklosčiusiomis tradicijomis. 


30. Mokyklos taryba – aukščiausia mokyklos savivaldos institucija, telkianti moksleivių, jų tėvų (ar vaiko globėjų) ir pedagogų atstovus svarbiausiems mokyklos veiklos tikslams numatyti ir uždaviniams spręsti.


31. Mokykla savo nuostatuose nustato rinkimų į mokyklos tarybą procedūrą, remdamasi demokratiniais rinkimų principais: slaptumu, visuotinumu, konkurencija, periodiškumu, aiškiu procedūros apibrėžtumu. Mokyklos tarybos sudėtyje: V-X klasių 6 moksleiviai, 10 tėvų ir 3 pedagogai. Mokyklos tarybos veikloje gali dalyvauti vietos savivaldos atstovai.


32. Mokyklos tarybos nuostatus tvirtina mokytojų taryba.


33. Posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančiųjų balsų dauguma. Mokyklos tarybos posėdžiai vyksta pagal numatytą planą.  Mokyklos tarybos nutarimus, kurie prieštarauja mokyklos veiklą reglamentuojantiems dokumentams, mokyklos direktorius prašo svarstyti iš naujo.


34. Esant reikalui, į mokyklos tarybos posėdžius gali būti kviečiami kiti mokyklos bendruomenės nariai, savivaldos institucijų atstovai.


35. Mokyklos taryba už veiklą atsiskaito ją rinkusiems mokyklos bendruomenės bei vietos bendruomenės nariams.


36. Švietimo įstaigos steigėjas, švietimo priežiūrą vykdančios institucijos nustatę, kad tarybos priimti sprendimai prieštarauja įstatymams ir kitiems mokyklos veiklą reglamentuojantiems teisės aktams, siūlo mokyklos tarybai juos svarstyti iš naujo. Mokyklos tarybai atsisakius, ginčas sprendžiamas įstatymų nustatyta tvarka.


37. Mokyklos taryba:


37.1. nustato mokyklos veiklos perspektyvas, pagrindines darbo kryptis, aprobuoja mokyklos veiklos programą, nuostatus, vidaus darbo tvarkos taisykles, ugdymo planą, nustato ugdymo organizavimo tvarką;


37.2. aptaria siūlymus dėl vadovėlių užsakymo, moksleivių žinių ir gebėjimų vertinimo sistemos parinkimo, papildomosios veiklos ir renginių organizavimo;


37.3. teikia siūlymus mokyklos direktoriui priimant darbuotojus ir vertinant jų darbo rezultatus; vertina mokyklos vadovų veiklą, pareiškia nuomonę jiems atestuojantis;


37.4. mokytojų tarybos teikimu sprendžia moksleivių šalinimo iš mokyklos klausimus;


37.5. inicijuoja mokyklos bendruomenės ir visuomenės bendradarbiavimą;


37.6. skiria atstovus į pedagogų atestacijos komisiją ir viešo konkurso laisvai direktoriaus vietai užimti komisiją;


37.7. kontroliuoja mokyklos ūkinę ir finansinę veiklą; gali sustabdyti kitų mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.


38. Mokytojų taryba – nuolat veikianti mokyklos savivaldos institucija pedagogų profesiniams bei bendriems ugdymo klausimams spręsti. Ją sudaro mokyklos vadovybė, visi mokykloje dirbantys mokytojai, auklėtojai, bibliotekininkai ir kiti tiesiogiai ugdymo procese dalyvaujantys darbuotojai. Į posėdžius gali būti kviečiami kitų savivaldos institucijų atstovai. Mokytojų taryba sudaroma visose bendrojo lavinimo mokyklose, jei jose yra daugiau nei 3 mokytojai.


39. Mokytojų tarybos posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per trimestrą. Prireikus gali būti sušauktas neeilinis mokytojų  tarybos posėdis.


40. Mokytojų tarybai vadovauja mokyklos direktorius.


41. Posėdžiai yra teisėti, jei juose dalyvauja ne mažiau kaip 2/3 tuo metu dirbančių tarybos narių. Nutarimai priimami dalyvaujančių balsų dauguma.


42. Mokytojų tarybos paskirtis – mokytojų, profesinių ir bendrųjų ugdymo klausimų sprendimas;


43. Mokytojų taryba:


43.1. aptaria praktinius švietimo reformos įgyvendinimo klausimus, svarsto moksleivių ugdymo rezultatus, pedagoginės veiklos tobulinimo būdus;


43.2. diskutuoja dėl mokyklos veiklos programos, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimo klausimus;


43.3. kartu su mokyklos socialiniais, specialiaisiais pedagogais, sveikatos priežiūros darbuotojais ir psichologais aptaria moksleivių sveikatos, saugos darbe, mokymosi, poilsio ir mitybos klausimus.


44. Mokykloje steigiama moksleivių taryba. Ji yra aukščiausia Sudargo Martyno Sederevičiaus pagrindinės mokyklos mokinių savivaldos institucija.


45. Moksleivių tarybos nuostatus tvirtina mokytojų taryba.


46. Moksleivių tarybą sudaro V-X klasių moksleivių atstovai, renkami nuo klasių vadovaujantis lygiateisiškumo principu.


47. Moksleivių tarybai vadovauja prezidentas, kuris renkas visuotiniame moksleivių susirinkime.


48. Kandidatai į prezidentus pristato programas.


49. Rinkimai remiasi demokratiniais rinkimų principais, slaptumu, konkurencija, visuotinumu.


50. Moksleivių taryba:


50.1. svarsto ir, suderinusi su mokyklos vadovybe, tvirtina svarbiausių moksleiviškų renginių planus;


50.2. koordinuoja visų moksleivių savivaldos institucijų veiklą, planuoja ir organizuoja moksleivių popamokinį darbą ir laisvalaikį;


50.3. organizuoja moksleivių socialinės rūpybos veiklą, rūpinasi drausmės ir tvarkos palaikymu mokykloje;


50.4. svarsto moksleivių teisių mokykloje ir už mokyklos gynimo klausimus;


50.5. inicijuoja mokykloje esančių stendų tvarkymą ir leidimą;


50.6. priima sprendimus dėl neeilinės moksleivių konferencijos (susirinkimo) sušaukimo.


51. Mokykloje veikia klasių tėvų komitetai, kuriuos kiekvienų mokslo metų pradžioje klasės moksleivių tėvai renka balsų dauguma savo susirinkime. Klasių tėvų komitetai kartu su klasės auklėtojais planuoja klasės tėvų susirinkimus ir padeda klasės auklėtojams spręsti iškilusias organizacines problemas.


52. Klasių tėvų komitetų atstovai išsirenka mokyklos tėvų komiteto pirmininką.


53. Mokyklos metodinei veiklai organizuoti sudaroma metodinė taryba. Metodinę tarybą sudaro dalykų ar dalykų sričių metodinių ratelių atstovai, turintys metodinės veiklos patirties. Metodinė taryba veikia pagal mokyklos direktoriaus patvirtintą metodinės tarybos darbo reglamentą.

VII. VALDYMAS


54. Mokyklai, skyriams vadovauja direktorius, kurį į pareigas skiria, atleidžia iš jų bei skiria nuobaudas steigėjas įstatymų nustatyta tvarka.


55. Direktorius:


55.1. inicijuoja mokyklos veiklos programų rengimą, aiškina mokyklos bendruomenės nariams valstybinę bei regioninę švietimo politiką;


55.2. telkia mokyklos bendruomenę valstybinei švietimo politikai įgyvendinti, mokyklos veiklos programai vykdyti; kartu su religine bendrija įsteigtoje mokykloje – religinės bendrijos nustatytiems pasaulėžiūros ugdymo reikalavimams įgyvendinti;


55.3. rūpinasi palankaus mikroklimato ugdymui ir darbui kūrimu, puoselėja demokratinius mokyklos bendruomenės santykius;


55.4. skiria valstybines funkcijas pavaduotojams, sudaro galimybes jiems savarankiškai dirbti, organizuoja reguliarų atsiskaitymą už nuveiktą darbą;


55.5. inicijuoja darbuotojų pareiginių instrukcijų rengimą ir jas tvirtina;


55.6. rengia mokyklos vidaus darbo tvarkos taisykles, mokinių pažangos ir pasiekimų vertinimo sistemą mokykloje, organizuoja jų projekto svarstymą ir teikia mokyklos tarybai aprobuoti, darbo tvarkos taisyklėse numato mokinių elgesio vertinimo sistemą;


55.7. kartu su mokyklos taryba nustato moksleivių ir darbuotojų skatinimo sistemą;


55.8. kontroliuoja, kad mokyklos aplinkoje nebūtų vartojami alkoholiniai gėrimai, narkotinės ir psichotropinės medžiagos;


55.9. stebi, analizuoja, vertina mokyklos veiklą, ugdymo rezultatus;


55.10. rūpinasi pedagogų kvalifikacijos tobulinimu, sudaro sąlygas atestuotis;


55.11. sudaro Specialiojo ugdymo komisiją, rūpinasi specialiosios pedagoginės – psichologinės pagalbos moksleiviams teikimu;


55.12. plėtoja bendradarbiavimą su moksleivių tėvais (ar vaiko globėjais);


55.13. palaiko ryšius su Vaikų teisių apsaugos tarnyba, mokyklos rėmėjais, vietos bendruomene;


55.14. organizuoja pagrindinės mokyklos pasiekimų patikrinimą, nustatyta tvarka teikia informaciją Egzaminų centrui;


55.15. rūpinasi mokyklos intelektiniais, materialiniais ir finansiniais ištekliais, darbų ir civiline sauga;


55.16. organizuoja mokyklos veiklos sąvado (metinės ataskaitos) rengimą ir teikia mokyklos tarybai aprobuoti;


55.17. rūpinasi tarptautiniais mokyklos ryšiais;


55.18. atstovauja mokyklai kitose institucijose.


56. direktoriaus pavaduotojas (-ai) ugdymui:


56.1. organizuoja priešmokyklinio ir bendrojo lavinimo ugdymo plano, bendrųjų programų vykdymą, pamokų ir papildomo ugdymo tvarkaraščių sudarymą;


56.2. vadovauja neįgalių vaikų integravimosi programų įgyvendinimui, organizuoja Specialiojo ugdymo komisijos darbą;


56.3. teikia pagalbą pedagogams, prižiūri, kaip vykdomi mokyklos veiklą reglamentuojantys dokumentai;


56.4. stebi ugdymo procesą ir vertina ugdymo rezultatus;


56.5. skatina pedagogus tobulinti kvalifikaciją, dalykiškai bendradarbiauti ir atestuotis;


56.6. tvarko moksleivių ir mokyklos baigimo dokumentų apskaitą;


56.7. tvarko mokinių apskaitą, apskaitos knygas, veda moksleivių mokymosi pasiekimų apskaitą;


56.8. vykdo moksleivių teisės pažeidimų prevenciją, informuoja suinteresuotas institucijas apie vengiančius mokytis vaikus ir įstatymų nustatyta tvarka taiko poveikio priemones;


56.9. organizuoja  tėvų (ar vaiko globėjų) švietimą;


56.10. vykdo kitas pareiginėje instrukcijoje numatytas funkcijas.


57. Mokyklos ūkvedys:


57.1. rūpinasi mokyklos materialiniais ir informaciniais ištekliais, patalpų paruošimu darbui, sanitarija ir higiena;


57.2. organizuoja aptarnaujančio personalo darbą;


57.3. rūpinasi mokyklos pastatų, inventoriaus ir mokymo priemonių apsauga;


57.4. vykdo kitas pareiginėje instrukcijoje numatytas funkcijas.

VIII. PRIĖMIMAS Į DARBĄ IR DARBO APMOKĖJIMAS


58. Mokyklos direktorių skiria vadovauti mokyklai ir atleidžia steigėjas įstatymų nustatyta tvarka.


59. Direktoriaus pavaduotojus, pedagoginį ir kitą personalą priima į darbą ir atleidžia iš jo mokyklos direktorius įstatymų nustatyta tvarka.


60. Darbo apmokėjimo tvarką nustato Lietuvos Respublikos įstatymai, Lietuvos Respublikos Vyriausybės nutarimai, Švietimo ir Mokslo ministerijos teisės aktai.

IX. ATESTACIJA. KVALIFIKACIJOS KĖLIMAS


61. Mokyklos vadovai ir pedagogai atestuojasi Lietuvos Respublikos įstatymų ir Lietuvos Respublikos Vyriausybės nustatyta tvarka.


62. Šakių rajono savivaldybės administracijos Švietimo ir sporto skyrius organizuoja mokyklos vadovo,  pedagogų ir kitų ugdymo procese dalyvaujančių asmenų kvalifikacijos tobulinimą,  jų atestaciją. 
X. PASIEKIMŲ PATIKRINIMAS. EGZAMINAI


63. Pagrindinio ugdymo pasiekimų patikrinimas organizuojamas Švietimo ir Mokslo ministerijos nustatyta tvarka.

XI. IŠSILAVINIMO,  KVALIFIKACIJOS,  PASIEKIMŲ PAŽYMĖJIMŲ IŠDAVIMAS


64. Pagrindinio išsilavinimo pažymėjimai išduodami Švietimo ir Mokslo ministerijos nustatyta tvarka. 


65.  Už pažymėjimų blankų užsakymą,  apsirūpinimą,  saugojimą,  atsiskaitymą,  už panaudotus blankus atsako pavaduotojas ugdymui. 


66.  Pagrindinio išsilavinimo pažymėjimų išrašymas organizuojamas remiantis Mokymosi pasiekimų įteisinimo tvarka. 


67. Už pažymėjimų apskaitos knygų tvarkymą atsako pavaduotojas ugdymui. 

XII. MOKYKLOS RYŠIAI


68. Mokykla yra pavaldi steigėjui. 


69. Mokykla bendradarbiauja su jos veikla susijusiais juridiniais ir fiziniais asmenimis (švietimo,  sveikatos,  kultūros,  sporto,  teisėsaugos,  vaikų teisių apsaugos,  mokslo,  studijų institucijomis ir kt. ). 


70.  Mokykla dalyvauja programose ir projektuose,  tarptautinėse organizacijose,  organizuoja bendrus renginius su Kidulių ir Slavikų pagrindinėmis mokyklomis, Sudargo seniūnijos bendruomene,  palaiko tarpusavio ryšius su Visbeko miesto realine mokykla ir kt. 

XIII. MOKYKLOS VEIKLOS PRIEŽIŪRA


71. Švietimo stebėseną Mokykla vykdo pagal švietimo ir mokslo ministro patvirtintus švietimo stebėsenos rodiklius ir jo nustatytą tvarką. 

  
72. Vidaus audito vykdymą inicijuoja Mokyklos direktorius. 


73. Mokyklos veiklos priežiūrą pagal švietimo ir mokslo ministro patvirtintus Mokyklos veiklos priežiūros nuostatus ir nustatytą mokyklos vadybinės ir pedagoginės veiklos išorinio audito metodiką vykdo steigėjas (nurodyti jį arba priežiūrą vykdančią jo instituciją). 


74. Valstybinę Mokyklos veiklos priežiūrą vykdo Švietimo ir mokslo ministerijos, Šakių r.  savivaldybės švietimo ir sporto skyrius, apskrities viršininko administracijos valstybinės švietimo priežiūros skyriai (tarnybos) pagal Valstybinės švietimo priežiūros nuostatus,  patvirtintus Lietuvos Respublikos Vyriausybės 2004 m.  liepos 1 d.  nutarimu Nr. 834 (Žin. ,  2004,  Nr. 105-3888). 


75. Mokyklos finansinės veiklos kontrolę vykdo Valstybės kontrolės įgaliotos institucijos ir steigėjas. 

XIV. TURTAS,  LĖŠŲ ŠALTINIAI IR JŲ NAUDOJIMAS


76. Mokykla patikėjimo teise valdo, naudojasi ir įstatymų nustatyta tvarka disponuoja priskirta žeme, valstybės ar savivaldybės pastatais, finansiniais ištekliais, inventoriumi bei mokymo priemonėmis.


77. Sudargo Martyno Sederevičiaus pagrindinė mokykla visiškai yra išlaikoma iš valstybės ar savivaldybės biudžeto pagal asignavimų valdytojo patvirtintą sąmatą.


78.  Mokykla gali turėti nebiudžetinių lėšų. Jas sudaro: patalpų nuoma,  fizinių ir juridinių asmenų parama,  pajamos,  gautos už papildomą ugdymą,  kursus,  renginius,  gaminamą produkciją ir kitą. 


79. Nebiudžetinės lėšos naudojamos Lietuvos Respublikos Vyriausybės nustatyta tvarka.


80. Finansines operacijas vykdo mokyklos buhalterinė tarnyba. 


81. Mokykla gali turėti savo fondą, kurio sudarymo šaltiniai yra savanoriški asmenų, organizacijų ir įmonių įnašai, pajamos iš paties fondo veiklos, užsienio valstybių organizacijų bei piliečių, taip pat tarptautinių organizacijų aukojamos lėšos ir materialinės vertybės.

XV. NUOSTATŲ TVIRTINIMAS, KEITIMAS IR PAPILDYMAS


82.  Bendrojo lavinimo mokyklos nuostatus tvirtina jos steigėjas, mokyklos tarybai pritarus.


83. Mokyklos nuostatai keičiami ir papildomi, pasikeitus bendriesiems nuostatams arba mokyklos vadovybės (direktoriaus) ar mokyklos tarybos iniciatyva. Naują nuostatų redakciją arba pataisas tvirtina steigėjas.

XVI. DOKUMENTŲ VALDYMAS IR SAUGOJIMAS


84. Mokyklos dokumentų saugojimą ir valdymą reglamentuoja Lietuvos Respublikos dokumentų ir archyvų įstatymas (Žin., 1995, Nr.107-2389; 2004, Nr. 57-1982), Dokumentų rengimo taisyklės patvirtintos Lietuvos archyvų departamento prie Lietuvos Respublikos Vyriausybės generalinio direktoriaus 2001 m. kovo 30 d. įsakymu Nr. 19 (Žin., 2001, Nr.30-1009) (Lietuvos archyvų departamento prie Lietuvos Respublikos Vyriausybės generalinio direktoriaus 2006 m. gegužės 25 d. įsakymo Nr. V-58 redakcija, Žin., 2006 05 27, Nr.60-2169), Dokumentų rengimo ir įforminimo taisyklės, patvirtintos Lietuvos archyvų departamento prie Lietuvos Respublikos Vyriausybės generalinio direktoriaus 2006 m. gegužės 25 d. įsakymu Nr. V-58  „Dėl Lietuvos archyvų departamento prie Lietuvos Respublikos Vyriausybės generalinio direktoriaus 2001 m. kovo 30 d. įsakymo Nr. 19 „Dėl Dokumentų rengimo ir įforminimo taisyklių patvirtinimo“ pakeitimo“ (Žin., 2006-05-27, Nr.60-2169), Bendrojo lavinimo mokyklų dokumentų saugojimo terminų rodyklė, patvirtinta Lietuvos Respublikos švietimo ir mokslo ministro ir Lietuvos Archyvų departamento prie Lietuvos Respublikos Vyriausybės generalinio direktoriaus 2005 m. rugpjūčio 29 d. įsakymu Nr. ISAK-1776/V-83 „Dėl Bendrojo lavinimo mokyklų dokumentų saugojimo terminų rodyklės patvirtinimo“ (Žin., 2005, Nr. 105-3907).

XVII. MOKYKLOS REGISTRAVIMAS


85. Mokykla registruojama Juridinių asmenų registre Civilinio kodekso (Žin., 2000, Nr.74-2262) ir Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr.1407 (Žin., 2003 Nr.107-4810), nustatyta tvarka.

XVIII. MOKYKLOS PABAIGA IR PERTVARKYMAS


86. Mokykla reorganizuojama, likviduojama ar pertvarkoma vadovaujantis Civiliniu kodeksu ir Švietimo įstatymu. Savivaldybės mokyklos nuostatuose nurodoma, kad ją reorganizuojant, likviduojant ar pertvarkant laikomasi Bendrojo lavinimo, specialioji ugdymo, profesinio mokymo mokyklų, pagalbą mokiniui, mokytojui ir mokyklai teikiančių įstaigų steigimo, reorganizavimo, likvidavimo ir pertvarkymo kriterijų sąraše, patvirtintame Lietuvos Respublikos Vyriausybės 2004 m. birželio 14 d. nutarimu Nr. 746 (Žin., 2004, Nr.95(1)-3510), išdėstytų kriterijų ir Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2004 m. birželio 14 d. nutarimu Nr. 745 (Žin., 2004, Nr. 95(1)-3509).


87.  Mokyklos direktorius,  vadovaudamasis Civiliniu kodeksu,  Švietimo įstatymu,  praneša Mokyklos bendruomenei apie būsimą Mokyklos reorganizavimą,  pertvarkymą ar likvidavimą ir kaip bus įvykdyti prisiimti įsipareigojimai. 


___________________________________

SUDERINTA
Mokyklos tarybos

protokoliniu nutarimu (protokolas Nr. V2-1)








PATVIRTINTA








Šakių rajono savivaldybės tarybos








2007 m. lapkričio 29 d. sprendimu Nr.T-287

ŠAKIŲ RAJONO KIDULIŲ PAGRINDINĖS MOKYKLOS
NUOSTATAI

I. BENDROSIOS NUOSTATOS


1. Mokyklos pavadinimas:

1.1. Šakių rajono Kidulių pagrindinė mokykla (toliau-mokykla), Šakių r. Kidulių pagrindinė mokykla; 

2. Remiantis istoriniais šaltiniais (Tarybų Lietuvos enciklopedija) Kidulių pradinė mokykla įsteigta 1932 m., nuo 1945 pradėjo veikti progimnazija, kuri nuo 1949 metų reorganizuota į septynmetę mokyklą. 1954 m. įsteigta Kidulių bendrojo lavinimo mokykla. Nuo 2001 m. rugsėjo 1 d. reorganizuota į Kidulių pagrindinę mokyklą. 

                    3. Mokykla priklauso  Šakių rajono savivaldybei; 

                   4. Mokyklos grupė − bendrojo lavinimo mokykla;

                   5. Mokyklos tipas: pagrindinė mokykla (pagrindinio, pradinio, priešmokyklinio ugdymo programos);

6. Mokyklos  buveinė: Nemuno 51, Kiduliai  LT-71400 Šakių r.;

                   7. Mokymo kalba − lietuvių kalba;

8. Mokyklos savininkas – Šakių rajono savivaldybė. Savininko teises įgyvendinanti institucija - Šakių rajono savivaldybės Taryba.

9. Mokymo forma – dieninė, pageidaujantiems sudaromos sąlygos mokytis savarankiškai, eksternu, ligos (negalios) atveju − namuose.
                   10. Pagrindinė veiklos sritis – švietimas.

                   11. Rūšys:

                   11.1. pagrindinė − pagrindinis ugdymas, kodas 802110, vykdant pagrindinio ugdymo programą;
                      11.2.  pradinis ugdymas, kodas 801030, vykdant pradinio ugdymo programą;


11.3.  priešmokyklinis ugdymas, kodas 801010, vykdant priešmokyklinio ugdymo programą;


12. Asmens formaliojo ar savišvietos būdu įgyti mokymosi pasiekimai įteisinami įstatymų nustatyta tvarka išduotu dokumentu, kurio turinį, formą ir išdavimo tvarką nustato LR Vyriausybė arba jos įgaliota institucija:


12.1. baigus pagrindinio ugdymo programą (kodas 201001001), asmeniui, išlaikiusiam pagrindinio ugdymo pasiekimų patikrinimą ir turinčiam septynmečio mokslo pažymėjimą, arba aštuonmečio mokslo pažymėjimą, arba nepilno vidurinio mokslo pažymėjimą, arba devynmečio mokslo pažymėjimą, arba 1993 ir 1994 metais išduotą pažymėjimą, arba 1995 – 1999 metais išduotą pagrindinio išsilavinimo pažymėjimą – pagrindinio išsilavinimo pažymėjimas, kodas 2001; baigus adaptuotą pagrindinio ugdymo programą (kodas 207001002),  – pagrindinio ugdymo pasiekimų pažymėjimas, kodas 2701;

12.2. baigus pagrindinio ugdymo programos (kodas 201001001) pirmąją dalį - pažymėjimą, kodas 2058;

12.3. baigus pradinio ugdymo programą (kodas 101001001) - pradinio išsilavinimo pažymėjimu, kodas 1001; baigus adaptuotą pradinio ugdymo programą (kodas 107001002) – pradinio ugdymo pasiekimų pažymėjimas, kodas 1701;

                      12.4.  nebaigusiam pagrindinio ugdymo programos (kodas 201001001), asmenims, praradusiems septynmečio mokslo pažymėjimą, aštuonmečio mokslo pažymėjimą, nepilno vidurinio mokslo pažymėjimą, devynmečio mokslo pažymėjimą, 1993 ir 1994 metais išduotą pažymėjimą, 1995 – 1999 metais išduotą pagrindinio išsilavinimo pažymėjimą - mokymosi pasiekimų pažymėjimu, kodas 2055.

                   13. Mokyklos skyriai:

                   13.1. Bunikių pradinio ugdymo skyrius;
                   13.2. buveinė: Bunikių km., Kidulių sen., LT –71411 Šakių r.;

                   13.3. mokyklos tipas, kuriam priskiriamas skyrius: pradinio ugdymo;

                   13.4. mokymo kalba: lietuvių;

                   13.5. mokymo forma dieninė.


13.6. pagrindinė veiklos rūšis: pradinis ugdymas, kodas 801030.


13.7. Voverių aštuonių metų kartu su pradinėmis klasėmis ugdymo skyrius;

                   13.8. buveinė: Voverių km., Kidulių sen., LT –71384 Šakių r.;

                   13.9. mokyklos tipas, kuriam priskiriamas skyrius: pagrindinio ugdymo (vykdantis pagrindinės ugdymo programos I dalį) ;

                   13.10. mokymo kalba: lietuvių;

                   13.11. mokymo forma dieninė.


13.12. pagrindinė veiklos rūšis: pradinis ugdymas, kodas 801030 ir pagrindinio ugdymo programos pirmoji dalis iki 9 klasės, kodas 802110.

  14. Mokykla yra viešas juridinis asmuo, veikiantis kaip biudžetinė įstaiga, turintis savo antspaudą ir sąskaitas banke.

  15.  Mokykla yra labdaros ir paramos gavėja.

                    16. Mokykla savo veiklą grindžia Lietuvos Respublikos Konstitucija, Lietuvos Respublikos švietimo, Biudžetinių įstaigų ir kitais įstatymais, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministerijos norminiais aktais, Lietuvos higienos norma HN 75:2002 „Ikimokyklinio ugdymo įstaigos. Higienos normos ir taisyklės“, Lietuvos higienos norma HN 21:1998 „Bendrojo lavinimo mokyklos higienos normos ir taisyklės“ steigėjo ir jo institucijų teisės aktais, šiais nuostatais ir mokyklos vidaus darbo tvarkos taisyklėmis.
II. MOKYKLOS TIKSLAI, UŽDAVINIAI IR FUNKCIJOS

17. Mokyklos tikslai ir uždaviniai:

17.1. Išugdyti kiekvienam mokiniui vertybines orientacijas, leidžiančias tapti doru, siekiančiu žinių, savarankišku, atsakingu, patriotiškai nusiteikusiu žmogumi, išlavinti dabartiniam gyvenimui svarbius jo komunikacinius gebėjimus, padėti įsisavinti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, taip pat šiuolaikinę socialinę kompetenciją ir gebėjimus savarankiškai kurti savo gyvenimą;

                    17.2. Sudaryti sąlygas mokiniams rinktis savo polinkius, gabumus ir siekius atitinkantį ugdymosi kelią, galimybes prireikus motyvuotai keisti savo pasirinkimą, nustatyti mokinio kūrybinius gebėjimus ir pagal tai padėti jam įsigyti profesinę kvalifikaciją ir kompetenciją, atitinkančią šiuolaikinį kultūros bei technologijų lygį;

                    17.3 Padėti vaikui tenkinti prigimtinius, kultūros, socialinius, pažintinius poreikius, pasiruošti mokytis pagal priešmokyklinio, pradinio ar pagrindinio ugdymo programą;


17.4. Sudaryti sąlygas vaikui ir mokiniui įgyti demokratijos tradicijas įkūnijančius pilietinės bei politinės kultūros pagrindus, išplėtoti gebėjimus ir patirtį, būtiną asmeniui, kaip kompetentingam Lietuvos piliečiui, europinės ir pasaulinės bendrijos, daugiakultūrės visuomenės nariui;


17.5. Skatinti vaikų ir mokinių lygybę ir solidarumą su žmonėmis, turinčiais skirtingus gebėjimus, kitokias socialines galimybes nei dauguma, siekti socialinio vaikų ir mokinių solidarumo, išmokyti teikti socialinę paramą artimiesiems;


17.6. Padaryti pagrindinį išsilavinimą prieinamą kuo platesniam jaunuolių ratui ir išplėsti galimybes jiems toliau mokytis, sudaryti sąlygas mokytis visą gyvenimą;

17.7. Perteikti mokiniui tautinės ir etninės kultūros pagrindus, tradicijas ir vertybes, garantuoti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą, puoselėti krašto atvirumą ir dialogiškumą. 

18. Mokyklos funkcijos:

18.1. Formuoja ir įgyvendina ugdymo turinį pagal Švietimo ir mokslo ministerijos patvirtintus bendruosius arba jos nustatyta tvarka suderintus individualius ugdymo planus ir bendrąsias programas, paiso mokinių poreikių įvairovės, derindama ugdymo turinį, siūlydama ir taikydama skirtingus mokymo(si) būdus ir tempą;

                   18.2. Formuoja ir įgyvendina ikimokyklinio ugdymo turinį, atspindintį pagrindines regiono švietimo nuostatas, individualius ikimokyklinių grupių tikslus ir vaikų ar jų tėvų (globėjų) poreikius;

                   18.3. Teikia ikimokyklinį, priešmokyklinį ugdymą, bendrąjį pradinį, pagrindinį, išsilavinimą;

18.4. Kuria darbo sistemą su itin gabiais mokiniais, su mokiniais, turinčiais mokymosi problemų:

18.4. l. individualizuoja ugdymo programas skirtingų gebėjimų mokiniams;

18.4.2. siūlo ir taiko įvairius mokymo(si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;

18.4.3. organizuoja papildomąjį ugdymą, integruodama jį su bendruoju lavinimu;

18.4.4. teikia specialiąją pedagoginę pagalbą specialiųjų poreikių vaikams, organizuoja specialiųjų poreikių vaikų ugdymą bendrosios paskirties ikimokyklinio, priešmokyklinio ugdymo grupėse ir mokinių ugdymą  bendrosiose klasėse, pripažindama jų gebėjimus ir potencines galias;

18.4.5. esant reikalui gali organizuoti parengiamųjų, išlyginamųjų klasių, grupių, prailgintos darbo dienos grupių darbą.

                   18.5. Organizuoja ikimokyklinio ir priešmokyklinio ugdymo grupių darbą;

18.6. Taiko bendriesiems ugdymo tikslams ir mokyklos ugdymo tikslams atliepiančius vertinimo modelius;

18.7. Kartu su steigėju sudaro higienines, materialines, pedagogines, psichologines sąlygas, laiduojančias psichinį bei fizinį vaiko saugumą ir asmenybės brandą; 

18.8. Vykdo pagrindinės mokyklos baigimo žinių patikrinimą;

18.9. Kuria mokyklos vidaus audito sistemą ir atlieka auditą;

                   18.10. Organizuoja ugdymo procesą (mokslo metų pradžia − rugsėjo 1 d.);

                   18.11. Sudaro sąlygas mokiniams burtis į vaikų ir jaunimo organizacijas, kurių veikla sąlygoja dorovinę, pilietinę, kultūrinę, fizinę bei socialinę brandą, lavintis saviugdos ir saviraiškos būreliuose, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams;

                   18.12. Organizuoja bibliotekos, skaityklos ir informacinio centro veiklą;

                   18.13. Vykdo prevencinę rūkymo ir narkomanijos bei nusikalstamumo veiklą;

                   18.14. Dalyvauja savivaldybės, šalies ir tarptautiniuose projektuose, ugdymo pasiekimų tyrimuose ir tikrinimuose;

18.15. Inicijuoja socialinę paramą socialiai remtiniems vaikams ir mokiniams;

                    18.16. Kuria mokyklą kaip vietos bendruomenės kultūros židinį.

III. MOKINIŲ PRIĖMIMAS Į MOKYKLĄ, PERĖJIMAS Į KITĄ MOKYKLĄ IR PAŠALINIMAS IŠ MOKYKLOS

19.  Priėmimo į mokyklą tvarką nustato Šakių rajono savivaldybės taryba, vadovaudamasi Švietimo ir mokslo ministerijos patvirtintais bendraisiais priėmimo kriterijais.

20. Pirmumo teise priimamas asmuo, gyvenantis mokyklos steigėjo tai mokyklai priskirtoje aptarnavimo teritorijoje. Tėvų (globėjų) ir vaiko pageidavimu, asmenys gali būti priimami ir iš kitai mokyklai priskirtos aptarnavimo teritorijos, jei mokykloje yra laisvų vietų.
                    21. Priimant vaikus į  ikimokyklinio, priešmokyklinio ugdymo grupes ir 1 klasę:

                    21.1. prioritetai teikiami neįgaliesiems vaikams, vaikams iš nepilnų šeimų, mokinių ir studentų, besimokančių dieniniuose skyriuose, socialiai remtinų šeimų vaikams ir šeimoms, kuriose yra 3 ir daugiau vaikų arba vienas iš tėvų yra pirmos ar antros grupės invalidas;

                    21.2. tėvai (globėjai) mokyklos direktoriui pateikia prašymą ir vaiko sveikatos būklės pažymėjimą;

                    21.3. specialiųjų poreikių vaikai į bendrojo ugdymo grupes priimami pateikus Pedagoginės- psichologinės tarnybos išvadą apie vaiko raidos sutrikimą;

                    21.4. nežymiai protiškai atsilikę, silpnaregiai (regėjimo aštrumas su akiniais iki 40 procentų), neprigirdintys, turintys vidutinį kalbos neišsivystymą į bendrosios paskirties grupes priimami taikant koeficientą 2, turintys kompleksinių raidos sutrikimų, taikant koeficientą 3;

                    21.5. Vaikų grupės formuojamos kasmet iki rugsėjo 1 d. Į priešmokyklinio ugdymo grupę 5-6 metų vaikai. Grupėse maksimalus vaikų skaičius − 20.

                    22. Į pirmąją klasę priimami vaikai, kuriems tais kalendoriniais metais sueina 7 metai, pateikiant tėvų (globėjų) prašymą, sveikatos pažymą, gimimo liudijimą (kopiją). Tėvų (globėjų) prašymu priimami 6 metų vaikai, jei jie subrendę pradiniam ugdymui, pateikus pažymą apie sveikatos būklę ir gimimo liudijimą.

                    23. Priimant į 2-10 klasę, pateikiama: tėvų (globėjų), asmenų vyresnių kaip 16 metų prašymas, mokymosi pasiekimų pažymėjimas arba įgytą išsilavinimą patvirtinantis pažymėjimas, gimimo liudijimas (kopija) arba kitas asmens dokumentas (kopija). Žinių patikrinimas neorganizuojamas.

                    24. Asmenys, atvykę (grįžę) iš užsienio ir neturintys išsilavinimo dokumento, į mokyklą priimami atlikus  žinių patikrinimą ir nustačius jų atitikimą ugdymo programai.

                    25. Ugdytinių ir mokinių priėmimas į mokyklą, šalinimas iš jos, mokyklos baigimas, išvykimas ar perkėlimas į kitą ugdymo įstaigą įforminamas direktoriaus įsakymu.

                    26. Švietimo santykiai tarp priešmokyklinio amžiaus vaiko, mokinio (toliau mokinio) ir mokyklos įforminami rašytine sutartimi:

                   26.1. mokymo sutartį už vaiką iki 14 metų jo vardu sudaro tėvai (globėjai, rūpintojai), veikdami išimtinai vaiko interesais;

                   26.2. vaikas nuo 14 iki 16 metų mokymo sutartį sudaro turėdamas tėvų (globėjų, rūpintojų) sutikimą;

                   26.3. sutartyje nurodomos sutarties šalys, mokymo programa, forma, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai;

                   26.4. švietimo santykiai prasideda nuo vaiko pirmos ugdymo, mokinio pirmos mokymosi dienos. Sutartys sudaromos iki pirmos ugdymo, mokymosi dienos. Sutarties nuostata, prieštaraujanti Švietimo ir kitiems įstatymams, negalioja. Sutartis registruojama mokykloje.

                   27. Mokykla, dėl objektyvių priežasčių negalinti užtikrinti mokiniui, besimokančiam pagal privalomojo švietimo programas, psichologinės, specialiosios pedagoginės, specialiosios arba socialinės pedagoginės pagalbos, suderinusi su jo tėvais (globėjais, rūpintojais), pedagogine psichologine bei Vaiko teisių apsaugos tarnyba, siūlo jam mokytis kitoje mokykloje.

                   28. Mokinys, kuris mokosi pagal privalomojo švietimo programas, jei jo elgesys kelia realią ir akivaizdžią grėsmę mokyklos bendruomenės narių saugumui, suderinusi su Vaiko teisių apsaugos skyriumi gali būti pašalintas iš mokyklos. Mokyklos vadovas kartu su mokyklos steigėju mokinį, dalyvaujant jo tėvams (globėjams, rūpintojams), perkelia į kitą mokyklą. Apie mokinio pašalinimą ir perkėlimą mokykla informuoja mokinio gyvenamosios vietos savivaldybę. Vyresni kaip 16 metų mokiniai gali būti pašalinti iš mokyklos mokytojų  tarybos nutarimu, mokyklos tarybai pritarus.

IV.  MOKYKLOS BENDRUOMENĖS NARIŲ TEISĖS, PAREIGOS IR ATSAKOMYBĖ

                   29. Vaiko teisės:
                   29.1. Ugdytis sveikoje ir saugioje aplinkoje.

                   29.2. Turėti higienos reikalavimus atitinkančią vietą veikla.

                   29.3. Medicinos aptarnavimą, tinkamą mitybą ir higieną.

                   29.4. Poilsį ir laisvalaikį, atitinkantį jų amžių, sveikatą bei poreikius.

                   29.5. Bręsti doroviškai, ugdytis bendravimo kultūrą.

                   29.6. Atskleisti savo gebėjimus ir talentus.

                   29.7. Ugdyti savo kalbą, perimti tautos kultūrą, papročius ir tradicijas.


30.  Mokinio teisės:

30.1. Nemokamą mokymą mokykloje.

30.2. Mokytis pagal savo gebėjimus ir poreikius, pasirinkti programas papildančius bei saviraiškos poreikius tenkinančius programų modulius, pasirenkamųjų dalykų programas ir  įgyti valstybinius standartus atitinkantį bendrąjį išsilavinimą.

30.3. Dalyvauti svarstant ugdymo proceso organizavimo klausimus.

30.4. Minties, sąžinės, religijos, žodžio laisvę; sulaukęs 14 metų savarankiškai pasirinkti vieną iš privalomojo ugdymo dalykų (tikybą arba etiką).

30.5. Turėti higienos reikalavimus atitinkančius mokymosi krūvį ir darbo vietą,  ugdytis sveikoje ir saugioje aplinkoje.

30.6. Savarankiškai mokytis ir eksternu laikyti bet kurios klasės baigimo, pagrindinio ugdymo žinių patikrą.

30.7. Gauti informaciją apie save, dalyvauti, kai svarstomas jų elgesy.;

30.8. Gauti socialinę, psichologinę ir specialiąją pedagoginę pagalbą ir informaciją apie savo pasiekimų vertinimą.


30.9.  Puoselėti savo kalbą, kultūrą papročius bei tradicijas.

30.10. Poilsį ir laisvalaikį, atitinkantį jų amžių ir sveikatą.

30.11. Dalyvauti mokyklos savivaldoje nuostatuose nustatyta tvarka.

30.12. Burtis į vaikų ir jaunimo organizacijas, kurių veikla sąlygoja dorovinę, pilietinę, kultūrinę, fizinę bei socialinę brandą, lavintis saviugdos ir saviraiškos būreliuose, dalyvauti   visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams.

                   30.13. Nemokamai gauti informaciją apie veikiančias mokyklas, švietimo programas, mokymosi formas.

                   30.14. Gauti geros kokybės švietimą.

                   30.15. Įstatymų nustatyta tvarka ginti savo teises.

31. Mokinys privalo:
                    31.1. Sudarius mokymo sutartį, laikytis visų jos sąlygų, mokyklos vidaus tvarką reglamentuojančių dokumentų.

31.2. Mokytis pagal privalomojo švietimo programas iki 16 metų, įgyti pakankamai žinių ir patirties tam, kad teisingai pasirinktų tolesnį mokymosi ar profesinės veiklos kelią, būtų  pasiruošęs savarankiškam gyvenimui.

31.3. Stropiai mokytis, gerbti mokytojus ir kitus mokyklos bendruomenės narius.

31.4. Gerbti valstybinę, savo gimtąją kalbą ir kultūrą, kitas kalbas ir kultūras.

                   31.5. Dalyvauti mokykloje organizuojamuose testuose, pasiekimų patikrinimuose; sąžiningai atlikti skirtas užduotis. 


31.6. Mokiniai, nevykdantys savo pareigų, atsako pagal Mokyklos vidaus darbo tvarkos taisykles.

32. Tėvų ( globėjų, rūpintojų) teisės:

32.1. Reikalauti, kad jų vaikui būtų teikiamas valstybinius standartus atitinkantis bendrasis lavinimas, papildomas ugdymas, sudarytos reikiamos ugdymo sąlygos.

32.2. Dalyvauti pasirenkant (prireikus parinkti) vaikui ugdymo turinį, metodus, vertinimo formas ar pan..

32.3. Gauti informaciją apie savo vaiko mokymąsi, elgesį, mokymosi sąlygas.

32.4. Kartu su pedagogais spręsti, ar vaikas paliekamas kartoti kursą.

32.5. Dalyvauti mokyklos savivaldoje.

                    32.6. Naudotis Specialiojo ugdymo įstatymo ir kitų įstatymų nustatytomis teisėmis.

33. Tėvai (globėjai, rūpintojai) privalo:

33.1. 5-6 metų sulaukusį vaiką, jei jis pakankamai subrendęs, leisti į mokykos priešmokyklinio ugdymo grupę.

33.2. 6-7 metų sulaukusį  vaiką, jei jis pakankamai subrendęs, leisti į mokyklą; užtikrinti punktualų ir reguliarų mokyklos lankymą.

                    33.3. Sudaryti vaikui sveikas ir saugias gyvenimo sąlygas, apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą.

33.4. Bendrauti su mokyklos vadovu, mokytojais, kitais specialistais, teikiančiais specialiąją, socialinę pedagoginę, specialiąją pedagoginę pagalbą, sveikatos priežiūrą, sprendžiant vaiko ugdymosi klausimus.

33.5. Parinkti savo vaikams iki 14 metų dorinio ugdymo (tikybos arba etikos) programą.

33.6. Kontroliuoti ir koreguoti vaiko elgesį.

                    33.7. Užtikrinti vaiko parengimą mokyklai, jo mokymąsi pagal pradinio, pagrindinio ugdymo programą.


33.8.  Tėvai (globėjai, rūpintojai), kurie neatlieka savo pareigų, fiziškai, psichiškai ir moraliai žaloja vaikus, atsako įstatymų nustatyta tvarka.

34. Mokytojas,  priešmokyklinio ugdymo pedagogas turi  teisę:
                       34.1. Rengti ir siūlyti savo individualias programas, pasirinkti pedagoginės veiklos būdus ir formas.


34.2. Ne mažiau kaip 5 dienas per metus dalyvauti kvalifikacijos tobulinimo renginiuose.


34.3. Būti atestuotas ir įgyti kvalifikacinę kategoriją švietimo ir mokslo ministro nustatyta tvarka.


34.4. Burtis į visuomenines ir profesines organizacijas, savišvietos, kultūrines dalykines ir metodines sekcijas, būrelius ar susivienijimus, atitinkančius Lietuvos Respublikos įstatymus.

34.5. Pagal Lietuvos Respublikos Švietimo ir mokslo ministro įsakymą gauti mokamas atostogas mokymo priemonėms rengti ir kvalifikacijai tobulinti.

34.6. Atostogauti vasarą, mokytojų motyvuotu prašymu mokinių atostogų metu.

34.7. Vertinti mokyklos vadovų ir kolegų vadybinę ir pedagoginę veiklą, teikti siūlymus dėl pedagoginės veiklos tobulinimo.

34.8. Dalyvauti mokyklos savivaldoje.

34.9. Dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą.

                    34.10. Naudotis kitomis Profesinio mokymo, Specialiojo ugdymo, Aukštojo mokslo, Neformaliojo švietimo ir kitų įstatymų nustatytomis teisėmis.


35. Mokytojas,  priešmokyklinio ugdymo pedagogas privalo:

35.1. Užtikrinti ugdomų vaikų, mokinių saugumą, kokybišką ugdymą, pagal mokinių siekius ir galimybes individualizuoti ugdymo turinį, laiduojant gerus ugdymo rezultatus.

35.2. Suteikti vaikui, mokiniui reikiamą pagalbą pastebėjus, kad jo atžvilgiu yra taikomas smurtas, prievarta, seksualinio ar kitokio pobūdžio išnaudojimas, apie tai informuoti mokyklos vadovą, socialinį pedagogą bei Vaiko teisių apsaugos tarnybą.

35.3. Siekti, kad kiekvienas mokinys gebėtų bendrauti ir bendradarbiauti, imtųsi atsakomybės, savarankiškai veiktų vadovaudamasis pilietinėmis nuostatomis.

35.4. Pritaikyti   integruotiems   specialiųjų   poreikių  vaikams   ugdymo  turinį,   metodus   ir  mokymo   priemones, bendradarbiauti su mokyklos specialiojo ugdymo komisija.

35.5. Ugdyti tvirtas mokinių dorovės, pilietines, tautines bei patriotines nuostatas, laiduoti jų asmenybės galių plėtotę.

35.6. Padėti moksleiviams tenkinti jų saviraiškos ir saviugdos poreikius, plėtoti kultūrinius interesus, daryti poveikį sociokultūrinei mokyklos aplinkai, teikti vaikams, mokiniams, tėvams (globėjams) pedagoginę pagalbą.

35.7. Laikytis teisės norminių aktų patvirtintų Mokytojo etikos normų ir mokyklos vidaus tvarką nustatančių dokumentų.


35.8. Analizuoti savo pedagoginę veiklą, vertinti ugdymo rezultatus ir su jais supažindinti moksleivius, jų tėvus (ar vaiko globėjus), kolegas ir mokyklos vadovus.

35.9. Tobulinti savo kvalifikaciją.

35.10. Dalyvauti pasiekimų patikrinimų, egzaminų organizavimo, vykdymo ir vertinimo komisijose.

                   35.11. Nešališkai vertinti mokinių mokymosi pasiekimus.

                   35.12. Formuoti mokinių sveikos gyvensenos, civilinės saugos, saugaus eismo, saugos darbe bei buityje įgūdžius.

                   35.13. Rengti individualias programas, planuoti darbą, pasiruošti pamokoms, papildomojo ugdymo užsiėmimams.

36. Klasės vadovo pareigos:

36.1.  Rūpintis mokinių asmenybiniu ir socialiniu ugdymu bei branda.

36.2. Burti klasėje dirbančius mokytojus ir kitus specialistus (bibliotekininkas, specialusis pedagogas, logopedas, papildomo ugdymo organizatorius ir kt.) klasės mokinių ugdymui planuoti ir derinti.

36.3. Pažinti mokinių polinkius, poreikius, interesus; siekti, kad jie dalyvautų svarstant ugdymo turinį, formas ir metodus.

                    36.4. Domėtis ir rūpintis moksleivių sveikata, jų sauga, padėti jiems reguliuoti darbo ir poilsio režimą; puoselėti sveiką gyvenseną.

36.5. Padėti moksleiviams formuotis vertybines nuostatas, ugdyti jų pilietiškumą, gebėjimą vadovautis demokratiniais bendravimo principais.

36.6. Bendrauti su kiekvienu vaiku, mokiniu ir jo šeima, informuoti tėvus (ar vaiko globėjus) apie jo mokymąsi ir elgesį, neatidėliojant išsiaiškinti mokyklos nelankymo priežastį.

36.7. Suteikti vaikui reikiamą pagalbą pastebėjus, kad jam taikomas smurtas, prievarta, seksualinis ar kitokio pobūdžio išnaudojimas, siūlomos narkotinės medžiagos ir apie tai informuoti mokyklos vadovus bei Vaikų teisių apsaugos tarnybą.

36.8. Padėti moksleiviams spręsti iškylančias psichologines, bendravimo, mokymosi ir kitas problemas.

36.9. Padėti moksleiviams pasirinkti mokymosi ar veiklos sritį.


37.  Atsakomybė:


37.1.  Mokytojai atsako už mokinių sveikatą ir gyvybę pamokų, papildomojo ugdymo bei mokyklos organizuotų renginių metu;


37.2.  Mokytojai, kurie neatlieka savo pareigų, fiziškai, psichiškai ir moraliai žaloja vaikus, atsako įstatymų nustatyta tvarka.

38.  Pavienių mokyklos  bendruomenės narių (socialinio pedagogo, logopedo, bibliotekininko, skaityklos vedėjo aptarnaujančio personalo ir pan.) teisės, pareigos ir atsakomybė nurodomos pareigybių aprašymuose, vidaus darbo tvarkos taisyklėse.

V. SAVIVALDA

                       39. Mokyklos savivalda grindžiama švietimo tikslais, mokykloje vykdomomis neformaliojo ir formaliojo švietimo programomis ir susiklosčiusiomis tradicijomis.


40.  Mokyklos taryba – aukščiausioji mokyklos savivaldos institucija, atstovaujanti mokiniams, mokytojams ir tėvams (globėjams, rūpintojams) ir vietos bendruomenei. 

40.1.  Tarybos nuostatus tvirtina mokyklos vadovas.

                    40.2. Mokyklos taryboje mokiniai, tėvai (globėjai, rūpintojai), mokytojai atstovauja sekančiai: po 1 tėvų atstovą iš kiekvienos klasės bei po 1 mokytojų atstovą iš 1-4 kl., 5-7 kl., 8-10 klasių grupių ir  1  tėvų atstovą iš Bunikių pradinio ugdymo skyriaus. Voverių skyriuje  renkama sava mokyklos taryba, tokiu pačiu atstovavimo principu kaip centrinėje mokykloje.  Mokyklos tarybos veikloje gali dalyvauti vietos savivaldos atstovai.

40.3. Į Mokyklos tarybą renkami 5-10 klasių mokiniai.

                    40.4. Rinkimai į Mokyklos tarybą vyksta remiantis demokratiniais rinkimų principais: slaptumu, visuotinumu, konkurencija, periodiškumu, aiškiu procedūros apibrėžtumu; veiklos laikotarpis 2 metai (jei dėl svarbių priežasčių narys negali dalyvauti tarybos veikloje, jį keičia naujas narys, deleguotas iš atitinkamo savivaldos narių susirinkimo);

                    40.5. Tarybos pirmininką renka Tarybos nariai (pirmininku negali būti mokyklos direktorius).

                    40.6. Mokyklos tarybos posėdžiai kviečiami ne rečiau kaip 3 kartus per mokslo metus, posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančių balsų dauguma. Mokyklos tarybos nutarimus, kurie prieštarauja mokyklos veiklą reglamentuojantiems dokumentams, mokyklos direktorius prašo svarstyti iš naujo.

                     40.7. Be Tarybos narių į posėdį gali būti kviečiami su svarstomais klausimais susiję mokytojai, tėvai, bibliotekininkė, socialinis pedagogas ir kt.

 40.8.  Mokyklos taryba už veiklą atsiskaito ją rinkusiems mokyklos bendruomenės bei vietos bendruomenės nariams.

41. Mokyklos taryba tvirtina pagrindines darbo kryptis, aprobuoja mokyklos veiklos programą, nuostatus, vidaus darbo tvarkos taisykles, ugdymo planą, nustato ugdymo organizavimo tvarką:

41.1. Aptaria siūlymus dėl vadovėlių užsakymo, moksleivių žinių ir gebėjimų vertinimo sistemos parinkimo, papildomos veiklos ir renginių organizavimo;

41.2. Teikia siūlymus mokyklos direktoriui ir vertinant darbuotojų darbo rezultatus, vertina mokyklos vadovų veiklą, pareiškia nuomonę jiems atestuojantis;

41.3. Mokytojų tarybos teikimu sprendžia moksleivių šalinimo iš mokyklos klausimus;

41.4. Skiria atstovus į pedagogų atestacijos komisiją ir  viešo konkurso laisvai direktoriaus vietai užimti komisiją;

41.5. Kontroliuoja mokyklos ūkinę ir finansinę veiklą, dalyvauja sudarant ūkinės – finansinės veiklos planą;

41.6. Gali sustabdyti kitų mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.

42. Švietimo įstaigos steigėjas, švietimo priežiūrą vykdančios institucijos nustatę, kad tarybos priimti sprendimai prieštarauja įstatymams ir kitiems mokyklos veiklą reglamentuojantiems teises aktams, siūlo mokyklos tarybai juos svarstyti iš naujo. Mokyklos tarybai atsisakius, ginčas sprendžiamas įstatymų nustatyta tvarka.


43. Tėvų komitetas – mokyklos savivaldos institucija, atstovaujanti mokiniams, mokytojams ir tėvams (globėjams, rūpintojams) ir vietos bendruomenei. 

43.1.  Tėvų komiteto planus tvirtina mokyklos vadovas.

                    43.2.Tėvų komitetą sudaro 7 mokyklos mokinių tėvai, išrinkti visuotinio tėvų susirinkimo metu ir 1 mokytojų atstovas, pasiūlytas mokytojų tarybos. Voverių skyriuje  renkamas savas tėvų komitetas, tokiu pačiu atstovavimo principu kaip centrinėje mokykloje.  Mokyklos tėvų komiteto veikloje gali dalyvauti vietos savivaldos atstovai.

 43.5. Tėvų komiteto pirmininką renka komiteto nariai.

                     43.6. Mokyklos tėvų komiteto posėdžiai kviečiami ne rečiau kaip 3 kartus per mokslo metus, posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančių balsų dauguma. Mokyklos tėvų komiteto nutarimus, kurie prieštarauja mokyklos veiklą reglamentuojantiems dokumentams, mokyklos direktorius prašo svarstyti iš naujo.

                     43.7. Be tėvų komiteto narių į posėdį gali būti kviečiami su svarstomais klausimais susiję mokytojai, tėvai, bibliotekininkė, socialinis pedagogas ir kt.

 43.8. Mokyklos tėvų komitetas už veiklą atsiskaito ją rinkusiems mokyklos bendruomenės bei vietos bendruomenės nariams.

44. Mokyklos tėvų komitetas teikia pasiūlymus sudarant  mokyklos veiklos programą, nuostatus, vidaus darbo tvarkos taisykles, ugdymo planą, nustatant ugdymo organizavimo tvarką:

44.1. Aptaria siūlymus dėl vadovėlių užsakymo, moksleivių žinių ir gebėjimų vertinimo sistemos parinkimo, papildomos veiklos ir renginių organizavimo;

44.2. Teikia siūlymus mokyklos direktoriui ir vertinant darbuotojų darbo rezultatus,  pareiškia nuomonę jiems atestuojantis;

44.3. Mokytojų tėvų komitetas kartu su mokytojų taryba sprendžia moksleivių šalinimo iš mokyklos klausimus;

44.4. Skiria atstovus į pedagogų atestacijos komisiją.

45. Švietimo įstaigos steigėjas, švietimo priežiūrą vykdančios institucijos nustatę, kad tėvų komiteto priimti sprendimai prieštarauja įstatymams ir kitiems mokyklos veiklą reglamentuojantiems teises aktams, siūlo tėvų komitetui juos svarstyti iš naujo. Tėvų komitetui atsisakius, ginčas sprendžiamas įstatymų nustatyta tvarka.


46. Mokytojų taryba – nuolat veikianti mokyklos savivaldos institucija mokytojų profesiniams bei bendriesiems ugdymo klausimams spręsti. Ją sudaro mokyklos vadovybė, visi mokykloje dirbantys mokytojai,  sveikatos priežiūros darbuotojai, psichologai, socialiniai, specialieji pedagogai, bibliotekininkai ir kiti tiesiogiai ugdymo procese dalyvaujantys darbuotojai.

                     46.1. Tarybos pirmininkas yra mokyklos direktorius.


 46.2. Mokytojų tarybos posėdžius kviečia mokyklos direktorius, posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per trimestrą (pusmetį). Prireikus gali būti sušauktas neeilinis pedagogų tarybos posėdis, . Posėdžiai yra teisėti, jei juose dalyvauja ne mažiau kaip 2/3 tuo metu dirbančių tarybos narių. Nutarimai priimami dalyvaujančiųjų balsų dauguma.

46.3. Į posėdžius gali būti kviečiami kitų savivaldos institucijų atstovai.


47. Mokytojų taryba:

47.1. Aptaria praktinius švietimo reformos įgyvendinimo klausimus, svarsto vaikų ir mokinių ugdymo rezultatus, jų fiksavimą, informacijos panaudojimą, mokymosi formą pasirinkimą, pedagoginės veiklos tobulinimo būdus.

47.2. Diskutuoja dėl mokyklos veiklos programos, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimo klausimus, pedagoginės veiklos praktinius klausimus, patvirtina ugdymo planų reikalavimus.

47.3. Renka 3 atstovus į mokyklos tarybą, 3 atstovus į pedagogų atestacijos komisiją.

47.4. Kartu su mokyklos socialiniais, specialiaisiais pedagogais, sveikatos priežiūros darbuotojais aptaria moksleivių sveikatos, saugos darbe, mokymosi, poilsio ir mitybos klausimus.

48. Mokinių taryba – aukščiausia nuolat veikianti mokinių savivaldos institucija:

                 48.1. Tarybos nuostatus tvirtina mokyklos direktorius.


48.2. Į mokinių tarybą (komitetą) gali įeiti po vieną 5-10 kl. moksleivį. Moksleiviai į tarybą (komitetą) renkami klasės susirinkimuose (slaptu arba atviru balsavimu) kiekvienų mokslo metų pradžioje. Mokinių tarybai vadovauja visuotiniuose rinkimuose išrinktas mokyklos prezidentas.


48.3. Mokinių taryba:


48.3.1. Svarsto ir suderinusi su mokyklos vadovybe, tvirtina svarbiausių mokinių renginių planus.


48.3.2. Koordinuoja visų mokinių savivaldos institucijų veiklą, planuoja ir organizuoja mokinių popamokinę veiklą ir laisvalaikį.


48.3.3. Rūpinasi drausmės ir tvarkos palaikymu mokykloj.


48.3.4. Svarsto mokinių teisių mokykloje ir už mokyklos gynimo klausimus.


48.3.5. Inicijuoja mokyklos laikraščio (sienlaikraščio) leidybą.  


49. Mokykloje veikia klasių (grupių) tėvų komitetai, kuriuos kiekvienų mokslo metų pradžioje klasės  mokinių (grupės vaikų) tėvai renka balsų dauguma savo susirinkime. Klasių (grupių) tėvų komitetai kartu su klasės (grupės) auklėtojais planuoja klasės (grupės) tėvų susirinkimus ir padeda klasės (grupės) auklėtojams spręsti iškilusias organizacines problemas.

                   50. Mokyklos metodinei veiklai organizuoti sudaroma metodinė taryba. Ją sudaro dalykų ar dalykų sričių metodinių ratelių deleguoti atstovai, turintys metodinės veiklos patirties. Metodinė taryba veikia pagal mokyklos direktoriaus patvirtintą metodinės tarybos darbo reglamentą.

VI. VALDYMAS

51. Mokyklai ir jos skyriams  vadovauja direktorius, kurį į pareigas skiria, atleidžia iš jų bei skiria nuobaudas steigėjas įstatymų nustatyta tvarka.

52. Direktorius:

52.1. Vadovauja mokyklos strateginio plano ir metinių veiklos programų, mokyklos švietimo programų rengimui, jas tvirtina, vadovauja jų vykdymui, aiškina mokyklos bendruomenės nariams valstybinę bei regioninę švietimo politiką.

                     52.2. Atsako už demokratinį mokyklos valdymą, užtikrina bendradarbiavimu pagrįstus santykius su visais mokyklos bendruomenės nariais, Mokytojo etikos laikymąsi, skaidriai priimamus sprendimus, bendruomenės formavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms bei žalingiems įpročiams aplinką.

52.3. Telkia mokyklos bendruomenę valstybinei švietimo politikai įgyvendinti, mokyklos veiklos programai vykdyti.

52.4. Nustatyta tvarka skiria ir atleidžia mokytojus, kitus ugdymo procese dalyvaujančius asmenis bei aptarnaujantį personalą, tvirtina jų pareigybių aprašymus, skiria jiems veiklos funkcijas.


52.5. Skiria vadybines funkcijas pavaduotojams, sudaro galimybes jiems savarankiškai dirbti, organizuoja reguliarų atsiskaitymą už nuveiktą darbą.

52.6. Inicijuoja darbuotojų pareiginių instrukcijų rengimą ir jas tvirtina.

52.7. Teikia asmeniui informaciją, kuri padėtų pasirinkti jo interesus, polinkius, gebėjimus atitinkantį švietimą, apie vykdomas mokykloje neformaliojo, formaliojo švietimo programas, jų pasirinkimo galimybes, mokytojų kvalifikaciją, svarbiausius mokyklos audito rezultatus, mokyklos bendruomenės tradicijas ir pasiekimus.

52.8.  Analizuoja mokyklos veiklos ir valdymo išteklių būklę, inicijuoja mokyklos vidaus audito vykdymą ir atsako už mokyklos veiklos rezultatus.

52.9. Sudaro Specialiojo ugdymo komisiją, rūpinasi specialiosios pedagoginės-psichologinės pagalbos vaikams, mokiniams teikimu.

52.10. Plėtoja bendradarbiavimą su vaiko, mokinio tėvais (globėjais, rūpintojais).

52.11. Palaiko ryšius su Vaikų teisių apsaugos tarnyba, mokyklos rėmėjais, vietos bendruomene.

52.12. Organizuoja pasiekimų patikrinimą, nustatyta tvarka teikia informaciją Egzaminų centrui

52.13. Rūpinasi mokyklos finansiniais, intelektualiniais resursais, labdara mokyklai, darbų ir civiline sauga (įgalioja tam darbui atitinkamus asmenis).

                   52.14. Rengia mokyklos vidaus darbo tvarkos taisykles, organizuoja jų projekto svarstymą ir teikia mokyklos tarybai aprobuoti.

52.15. Sudaro metinę mokyklos pajamų ir išlaidų sąmatą, organizuoja mokyklos veiklos sąvado (metinės ataskaitos) rengimą ir teikia mokyklos tarybai aprobuoti.

52.16. Rūpinasi tarptautiniais mokyklos ryšiais.

52.17. Atstovauja mokyklai kitose institucijose.

                   52.18. Sudaro sutartis ir rašo įsakymus pagal kompetenciją.

                   52.19. Skatina bei skiria drausmines nuobaudas darbuotojams.

52.20. Imasi priemonių, kad laiku būtų suteikta pagalba moksleiviui, kurio atžvilgiu buvo taikomas smurtas, prievarta, seksualinio ar kitokio pobūdžio išnaudojimas, ir apie tai informuoja suinteresuotas institucijas.

                   52.21. Atlieka mokyklos steigėjo priskirtas funkcijas, įtvirtintas mokyklos nuostatuose ir pareigybės aprašymuose.


52.22. Mokyklos direktorius atsako už Švietimo ir mokslo ministro įsakymų, savivaldybės tarybos sprendimų, savivaldybės administracijos direktoriaus įsakymų, kitų norminių dokumentų vykdymą, užtikrina, kad nebūtų vykdomi moksliniai bandymai ar kitokie eksperimentai su vaiku, galintys pakenkti jo gyvybei, sveikatai, normaliai asmenybės brandai.


52.23.   Mokyklos direktorius atsako už visą mokyklos veiklą ir rezultatus.

53. Direktoriaus pavaduotojai:

                 53.1. Organizuoja  priešmokyklinio, pradinio ir pagrindinio ugdymo programų įgyvendinimą.

                 53.2.  Inicijuoja priešmokyklinio ir mokyklinio amžiaus specialiųjų poreikių vaikų integravimo programų rengimą ir vadovauja jų įgyvendinimui.

                 53.3. Teikia profesinę pagalbą priešmokyklinio, pradinio, pagrindinio ugdymo pedagogams, analizuoja ir vertina ugdymo procesą.


53.4. Organizuoja ugdymo plano, bendrųjų programų, papildomojo ugdymo vykdymą, pamokų ir papildomo ugdymo tvarkaraščių sudarymą.

53.5. Vadovauja neįgalių vaikų integravimosi programų įgyvendinimui, organizuoja Specialiojo ugdymo komisijos darbą.

53.6. Teikia metodinę pagalbą mokytojams, klasių vadovams, prižiūri, kaip vykdomi priešmokyklinių grupių,  mokyklos veiklą reglamentuojantys dokumentai.

53.7. Stebi ugdymo procesą mokykloje, jos skyriuose ir vertina ugdymo rezultatus.

53.8. Skatina mokytojus, priešmokyklinėse ugdymo grupėse dirbančius pedagogus, tobulinti kvalifikaciją, dalykiškai bendradarbiauti ir atestuotis.

53.9. Tvarko mokinių ir mokyklos  dokumentų apskaitą, laiku pateikia ataskaitas.

53.10. Vykdo moksleivių teisės pažeidimų prevenciją, informuoja suinteresuotas institucijas apie vengiančius mokytis vaikus ir įstatymų nustatyta tvarka taiko poveikio priemones.

53.11. Organizuoja tėvų (globėjų, rūpintojų) švietimą.

53.12. Vykdo kitas pareiginėje instrukcijoje numatytas funkcijas.

                    53.13. Atsako už pavestas vadybines funkcijas ugdymo klausimais pagal pareiginę instrukciją, metodinio darbo organizavimą.

53.14. Atsako už popamokinės, projektinės veiklos organizavimą (kultūrinės, pažintinės, sportinės).

53.15. Pavaduoja mokyklos direktorių jam nesant.

                   
53.16. Direktoriaus pavaduotojas ugdymui atsiskaito mokyklos direktoriui.

53.17. Atsakingai vykdo pareiginę instrukciją, atsako už direktoriaus pavedimus.

53.18. Atsako už veiksmus, nesuderinamus su jų pareigomis (nors ir nedarbo metu).

53.19. Atsako už teisių ir įgaliojimų viršijimą.

                   54. Mokyklos direktorės pavaduotojas ūkio reikalams ir Voverių skyriaus ūkvedys:
                   54.1  Rūpinasi mokyklos materialiniais ištekliais, patalpų paruošimu darbui, sanitarija ir higiena.

54.2. Rūpinasi mokyklos priešgaisrine apsauga, darbo sauga, kitų taisyklų ir norminių aktų vykdymu.

54.3. Organizuoja aptarnaujančio personalo darbą, jo kvalifikacijos tobulinimą.

54.4. Rūpinasi mokyklos, pradinio ugdymo skyriaus, inventoriaus ir mokymo priemonių priežiūra, apsauga.

54.5. Sudaro ūkinės veiklos planą, jį vykdo.

54.6. Vykdo kitas pareiginėje instrukcijoje numatytas funkcijas.

54.7. Atsako už įstaigos turtą, jo apsaugą, funkcijų vykdymą ir mokyklos aptarnaujančio personalo darbą.

                   55. Mokyklos vadovams ir kitiems dirbantiesiems, pažeidusiems darbo drausmę, LR įstatymų nustatyta tvarka gali būti skiriamos drausminės nuobaudos.
VII. PRIĖMIMAS Į DARBĄ IR DARBO APMOKĖJIMAS

                     56. Direktorių į pareigas skiria ir atleidžia steigėjas įstatymų nustatyta tvarka.

57. Direktorius priima į darbą ir atleidžia direktoriaus pavaduotojus, pedagoginį ir kitą personalą įstatymų nustatyta tvarka.


 58. Mokyklos vadovo pareiginė alga priklauso nuo išsilavinimo, darbo stažo ir vadybinės kategorijos.

                    59. Direktoriaus pavaduotojų pareiginė alga priklauso nuo išsilavinimo, darbo stažo ir vadybinės kategorijos.

                    60. Mokytojo darbo užmokestis nustatomas pagal tarifikaciją, indeksuojant pagal LR Vyriausybės nutarimus, darbo stažą, kvalifikacinę kategoriją.

                    61. Įstaigos specialistų, tarnautojų ir darbininkų darbo užmokestis skaičiuojamas pagal steigėjo patvirtintą tarnybinį atlyginimo koeficientą.


62. Darbo apmokėjimo tvarką nustato Lietuvos Respublikos Darbo kodeksas, Lietuvos Respublikos įstatymai, Vyriausybės nutarimai, Švietimo ir mokslo ministro įsakymai.

VIII. ATESTACIJA. KVALIFIKACIJOS TOBULINIMAS

63. Mokyklos vadovai ir pedagogai atestuojasi Lietuvos Respublikos įstatymų ir Vyriausybės nustatyta tvarka, vadovaujantis kvalifikacijos kėlimo nuostatais:

                   63.1. Mokyklos direktoriaus, jo pavaduotojų ugdymui atestaciją vykdo mokyklos steigėjas Švietimo ir mokslo ministerijos nustatyta tvarka;

                   63.2. Mokytojų atestaciją vykdo mokyklos atestacijos komisija Švietimo ir mokslo ministerijos nustatyta tvarka, sudarydama mokytojų atestavimo perspektyvinę programą.

IX. PASIEKIMŲ PATIKRINIMAI. EGZAMINAI

64.  Mokykloje organizuojama:

                         64.1.   Pagrindinio ugdymo pasiekimų patikrinimas, baigusiems pagrindinio ugdymo programą, kurio organizavimo ir vykdymo tvarką nustato Švietimo ir mokslo ministerija ir Nacionalinis egzaminų centras.

X. IŠSILAVINIMO, KVALIFIKACIJOS, PASIEKIMŲ PAŽYMĖJIMŲ IŠDAVIMAS

                         65.  Mokymosi pasiekimų pažymėjimų, Pradinio išsilavinimo pažymėjimų,  Pagrindinio išsilavinimo pažymėjimų, išdavimo tvarką nustato Švietimo ir mokslo ministerija.


66.  Už pažymėjimų blankų užsakymą, apsirūpinimą, saugojimą, atsiskaitymą už panaudotus blankus atsako mokyklos direktorius.


67.  Mokymosi pasiekimų pažymėjimus, Pradinio išsilavinimo pažymėjimus,  Pagrindinio išsilavinimo pažymėjimus, išrašo klasių vadovai, dublikatus išrašo direktoriaus pavaduotoja.


68.   Už  pažymėjimų apskaitos knygų tvarkymą atsako direktoriaus pavaduotojas ugdymui, kurio pareiginėje instrukcijoje tai numatyta.

XI. MOKYKLOS RYŠIAI


69.  Mokykla yra pavaldi steigėjui.


70. Mokykla bendradarbiauja su jos veikla susijusiais juridiniais ir fiziniais asmenimis (švietimo, sveikatos, kultūros, sporto, teisėsaugos, vaikų teisių apsaugos, mokslo studijų institucijomis ir kt.).

71. Mokykla dalyvauja programose ir projektuose, organizuoja bendrus renginius su kitomis mokyklomis ir vietos bendruomene ir kt., gali būti nevyriausybinių organizacijų nare ir steigėja.
XII. MOKYKLOS VEIKLOS PRIEŽIŪRA

72.  Mokyklos veiklą prižiūri valstybės institucijos, mokyklos steigėjas Bendrųjų švietimo įstaigų priežiūros nuostatų nustatyta tvarka. Bendrosios Švietimo politikos vykdymą prižiūri Švietimo ir mokslo ministerija bei apskrities viršininko administracijos valstybinės švietimo priežiūros institucija pagal Vyriausybės patvirtintus Valstybės švietimo priežiūros nuostatus. Mokyklos veiklą prižiūrinčios institucijos Švietimo ir mokslo ministerijos nustatyta tvarka informuoja visuomenę, savivaldos ir valstybines valdžios institucijas apie mokyklos atliekamo ugdymo kokybę.


73. Mokyklos finansinės veiklos kontrolę vykdo Valstybės kontrolės įgaliotos institucijos ir steigėjas.

XIII. TURTAS, LĖŠŲ ŠALTINIAI IR JŲ NAUDOJIMAS

74. Mokykla patikėjimo teise valdo, naudojasi ir įstatymų numatyta tvarka disponuoja priskirta žeme, savivaldybės pastatais, finansiniais ištekliais, inventoriumi bei mokymo priemonėmis.

75. Mokykla visiškai išlaikoma iš savivaldybės biudžeto pagal asignavimų vykdytojo patvirtintą sąmatą ir iš mokinio krepšelio.

76. Mokykla gali turėti nebiudžetinių lėšų. Jas sudaro: patalpų nuoma, fizinių ir juridinių asmenų parama, pajamos gautos už papildomą ugdymą, atliktus darbus. Mokykla gali turėti tėvų kaupiamųjų lėšų sąskaitą. 
                   77. Mokykla gali turėti savo fondą, kurio sudarymo šaltiniai yra savanoriški asmenų, organizacijų ar įmonių įnašai, pajamos iš paties fondo veiklos, užsienio valstybių organizacijų ir piliečių, taip pat tarptautinių organizacijų aukojamos lėšos ir materialinės vertybės.

78. Nebiudžetinės lėšos naudojamos mokyklos reikmėms.

79. Finansines operacijas vykdo mokyklos buhalterija. 

XV.  NUOSTATŲ TVIRTINIMAS, KEITIMAS IR PAPILDYMAS

80. Mokyklos nuostatus tvirtina savivaldybės taryba,  Mokyklos tarybai pritarus.


81. Mokyklos nuostatai gali būti keičiami ir papildomi, pasikeitus bendriesiems nuostatams arba  mokyklos direktoriaus ar mokyklos tarybos iniciatyva. Naujų nuostatų redakciją arba pataisas tvirtina steigėjas.
XVI.  DOKUMENTŲ VALDYMAS IR SAUGOJIMAS


82.  Mokykla dokumentų saugojimą ir valdymą vykdo vadovaudamasi LR Archyvų įstatymu (Žin., 1995, Nr.107-2389; 2004, Nr.57-1982), Raštvedybos taisyklėmis, patvirtintomis Lietuvos archyvų departamento prie LR Vyriausybės generalinio direktoriaus 2001m. gruodžio 28 d. įsakymu Nr.88 (Žin., 2002, Nr.5-211), Dokumentų rengimo ir įforminimo taisyklėmis, patvirtintomis Lietuvos archyvų departamento prie LR Vyriausybės generalinio direktoriaus 2001m. kovo 30 d. įsakymu Nr.19 (Žin., 2001, Nr.30-1009, 2006, Nr.111-4265),  mokyklos dokumentacijos planais, suderintais su steigėju ir patvirtinta mokyklos direktoriaus kiekvienų mokslo metų pradžioje.

XVII. MOKYKLOS REGISTRAVIMAS

83. Mokykla registruojama Juridinių asmenų registre Civilinio kodekso (Žin., 2000,

Nr.74-2262) ir Juridinių asmenų registro nuostatų, patvirtintų LR Vyriausybės 2003 m. lapkričio 

12 d. nutarimu Nr.1407 (Žin., 2003, Nr.107-4810), nustatyta tvarka.

XVIII.  MOKYKLOS PABAIGA IR PERTVARKYMAS


84.  Mokyklą reorganizuoja, likviduoja ar pertvarko Steigėjas LR Vyriausybės nustatytais kriterijais.


85.   Mokyklos steigėjas apie mokyklos reorganizavimą, likvidavimą ar pertvarkymą privalo raštu pranešti kiekvienam vaikui, mokiniui, tėvams (globėjams, rūpintojams) ne vėliau kaip prieš tris mėnesius iki mokyklos reorganizavimo, likvidavimo ar pertvarkymo pradžios. Jis privalo įvykdyti visus sutartyje numatytus mokyklos įsipareigojimus vaikams, mokiniams.

XIX.  NUOSTATŲ ĮFORMINIMAS

86. Nuostatai, jų pakeitimai ir papildymai įforminami vadovaujantis Dokumentų rengimo ir įforminimo taisyklėmis, visi lapai sunumeruojami.   
87. Nuostatų pakeitimai ir papildymai teikiami tvirtinti Mokyklos steigėjui, suderinus su Mokyklos taryba.
88. Nuostatai keičiami ir papildomi laikantis Įstatymų ir kitų teisės aktų rengimo rekomendacijų, patvirtintų teisingumo ministro 1998 m. rugpjūčio 17 d. įsakymu Nr.104 (Žin., 1998, Nr.87-2416; 2002, Nr.50-1923) ir Dokumentų rengimo ir įforminimo taisyklių reikalavimų.

_______________________________

SUDERINTA

